**DĖL ROKIŠKIO RAJONO SAVIVALDYBĖS VALDOMŲ AKCINIŲ IR UŽDARŲJŲ AKCINIŲ BENDROVIŲ KOLEGIALIŲ ORGANŲ NEPRIKLAUSOMŲ NARIŲ ATRANKOS KOMISIJOS NARIŲ**

2020 m. kovo 27 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos Vyriausybės 2015 m. birželio 17 d. nutarimu Nr. 631 patvirtinto Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašo (aktuali redakcija) 12.3 papunkčiu, 13 ir 14 punktais, Rokiškio rajono savivaldybės taryba n u s p r e n d ž i a:

1. Deleguoti ………………………. į Rokiškio rajono savivaldybės valdomų akcinių ir uždarųjų akcinių bendrovių kolegialių organų nepriklausomų narių atrankos komisiją.
2. Šio sprendimo pirmame punkte nurodytam komisijos nariui, negalint eiti komisijos nario pareigų arba nusišalinus deleguoti pakaitinį komisijos narį ……………………………..

3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS VALDOMŲ AKCINIŲ IR UŽDARŲJŲ AKCINIŲ BENDROVIŲ KOLEGIALIŲ ORGANŲ NEPRIKLAUSOMŲ NARIŲ ATRANKOS KOMISIJOS NARIŲ**“ **AIŠKINAMASIS RAŠTAS**

2020-03-10

Rokiškis

**Parengto sprendimo projekto tikslai ir uždaviniai.**

Sprendimo projekto tikslas vykdyti savivaldybės valdomų bendrovių kolegialių organų nepriklausomų narių atrankos procedūras teisės aktų nustatyta tvarka ir deleguoti į Rokiškio rajono savivaldybės valdomų akcinių ir uždarųjų akcinių bendrovių kolegialių organų nepriklausomų narių atrankos komisija vieną narį ir pakaitinį narį, kuris eitų komisijos nario pareigas, paskirtajam nariui negalint eiti komisijos nario pareigų arba nusišalinus.

**Šiuo metu esantis teisinis reglamentavimas.**

Lietuvos Respublikos Vyriausybės 2015 m. birželio 17 d. nutarimu Nr. 631 patvirtintas Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašas

**Sprendimo projekto esmė.**

Lietuvos Respublikos Vyriausybės 2015 m. birželio 17 d. nutarimu Nr. 631 patvirtintas Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos apraše (toliau - aprašas) nustatyta, kad savivaldybė siekia, o kai leidžia turimas balsų skaičius ar sprendimo teisės – užtikrina, kad nepriklausomų narių skaičius sudarytų ne mažiau kaip 1/2 valstybės ar savivaldybės valdomos įmonės įstatuose nurodyto kolegialaus organo narių skaičiaus. Rokiškio rajono savivaldybė privalo užtikrinti, kad AB “Rokiškio komunalininkas”, AB Rokiškio butų ūkio ir UAB “Rokiškio autobusų parkas” valdybose ne mažiau kaip pusė valdybos narių atitiktų teisės aktuose nustatytus nepriklausomumo reikalavimus. UAB “Rokiškio vandenys” kolegialūs organai nesudaromi.

Vadovaujantis aprašu, savivaldybės administracija privalo sudaryti Rokiškio rajono savivaldybės valdomų akcinių ir uždarųjų akcinių bendrovių kolegialių organų nepriklausomų narių atrankos komisija, į kurią vieną narį deleguoja savivaldybės taryba. Rajono taryba taip pat privalo deleguoti pakaitinį komisijos narį, jeigu paskirtasis komisijos narys negalės eiti komisijos nario pareigų arba nusišalins.

Komisijos nariai privalo atitikti apraše nustatytus reikalavimus:

1. turėti aukštąjį universitetinį ar jam prilygintą išsilavinimą;

2. būti nesusijęs su kitais fiziniais ar juridiniais asmenimis ryšiais, dėl kurių einant komisijos nario pareigas galėtų kilti interesų konfliktas;

3. nebūti įmonės, į kurios kolegialų organą bus atliekama atranka, ar susijusio juridinio asmens dalyviu ir šių juridinių asmenų dalyvių atstovu;

4. skiriamas atrankos komisijos nariu ir vienerius metus iki skyrimo, taip pat eidamas atrankos komisijos nario pareigas turi neturėti verslo ryšių su ta įmone, į kurios kolegialų organą bus atliekama atranka, ar susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu verslo ryšių su įmone laikomas fizinis ar juridinis asmuo, kuris yra įmonės ar susijusio juridinio asmens prekių tiekėjas arba paslaugų teikėjas (įskaitant finansines, teisines, patariamąsias ir konsultacines paslaugas), išskyrus atrankos paslaugas, ar asmuo, kuris gauna pajamų iš įmonės ar susijusio juridinio asmens, išskyrus pajamas už atrankos paslaugų teikimą;

5. per paskutinius dvejus metus turi nebūti audito įmonės, kuri atlieka ar atliko tos įmonės, į kurios kolegialų organą bus atliekama atranka, ar susijusio juridinio asmens auditą, partneriu, dalyviu, vadovu, kolegialaus organo nariu arba darbuotoju;

6. turi turėti žmogiškųjų išteklių valdymo arba personalo atrankos žinių ar patirties, kurias gali patvirtinti atitinkamas išsilavinimas, išklausyti kursai, vadovaujamo darbo ar dalyvavimo personalo atrankos komisijų darbe patirtis.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti teisės aktų reikalavimai;

**neigiamos** – nebus.

**nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė